ดัชนีหุ้นภาคเช้า 24 ก.พ.ปิดลบ 1.49 จุด
หุ้นภาคเช้า24ก.พ.ปิดที่ระดับ 989.42 จุด ลดลง 1.49 จุด หรือ 0.15% มูลค่าการซื้อขาย 14,925 ล้านบาท
24 ก.พ. 2554

หุ้นภาคเช้า24ก.พ.ปิดที่ระดับ 989.42 จุด ลดลง 1.49 จุด หรือ 0.15% มูลค่าการซื้อขาย 14,925 ล้านบาท
ตลาดหุ้นวันที่ 24 ก.พ. เปิดตลาดดัชนีเคลื่อนไหวในแดนบวก แต่หลังจากนั้นค่อย ๆ ปรับตัวลดลงจนมาปิดการซื้อขายภาคเช้าที่ระดับ 989.42 จุด ลดลง 1.49 จุด หรือ 0.15% มูลค่าการซื้อขาย 14,925 ล้านบาท
บล.เคทีซีมิโก้ กล่าวว่า  ดัชนีแกว่งตัวผันผวนจากความกังวลต่อเหตุการณ์ความรุนแรงในตะวันออกกลาง ส่งผลให้ราคาน้ำมันดีดตัวขึ้นต่อ ทำให้อาจมีแรงซื้อเก็งกำไรในหุ้นกลุ่มพลังงาน แต่เป็นไปอย่างจำกัด  เพราะท้ายสุดตลาดกังวลว่าภาวะราคาน้ำมันที่สูงจะฉุดกำลังซื้อลงและกระทบต่อการฟื้นตัวทางเศรษฐกิจของสหรัฐและยุโรป รวมถึงจะทำให้ราคาสินค้าปรับตัวสูงขึ้น ซึ่งเพิ่มแรงกดดันต่ออัตราเงินเฟ้อ และอาจทำให้ประเทศต่างต้องใช้นโยบายการเงินเข้มงวดในอัตราที่เร่งขึ้น 
ขณะนี้ตลาดยังแวดล้อมด้วยปัจจัยที่ส่งผลเชิงลบต่อจิตวิทยาการลงทุน ทำให้อาจมีแรงขายทำกำไรออกมาในบริเวณแนวต้านสำคัญ ระดับ 1000 จุด 
กลยุทธ์การลงทุน เลือกขายทำกำไรบริเวณแนวต้าน หรือมองหาหุ้นปันผลตอบแทนดี หุ้นที่มีข่าวหนุน รวมทั้งหุ้นกลุ่มอาหารและเกี่ยวเนื่องกับการบริโภคในประเทศ